TV7 PIIBLIKOOL
Tõe tee peal lõpuni välja- Vaimude eristamine
Tere tulemast TV7 Piiblikooli. Me elame vaimulikult aega,
mis on täis väljakutseid. Igasugused sisemised ja välised
jõud püüavad meid eksitada ära Jumala Sõna, Piibli,
ning selle poolt ilmutatud tõe juurest.
Sellepärast on meil siin Piiblikoolis 4-osaline õpetustervik
pealkirjaga "Tõe tee peal lõpuni välja".
Alustame täna selle teemaga, alapealkirjaga "Vaimude eristamine".
Meid õpetab toimetaja, teoloog ja piibliõpetaja
Pasi Turunen Patmos misjonitööorganisatsioonist.
Peale õpetust jaguneme rühmadesse vestlema
õhtu õpetusest Reijo Telaranta juhatusel.
Enne kui alustame õpetusega, palume oma Taevase Isa õnnistust.
Isa Taevas, vabastaja, Issanda Jeesuse nimel
oleme kogunenud siia. Me palume, et Püha Vaim
võiks juhtida seda hetke, lase meil kuulda tõe sõnu.
Õnnista Pasi, kui ta õpetab, ava meie kõrvad kuulma ja
südamed mõistma. Seda palume Jeesuse nimel, Aamen.
Pasi, ole lahke.
Aitäh ja tere tulemast kõigilie Piiblikooli õpilastele siin ja
oma kodudes telekate ääres.
Minul on olnud rõõm ja eesõigus üle 20 aasta teha raadiotööd Patmoses.
Vahel küsitakse, mis on kõige üldisem küsimus, mida küsitakse.
Selleks on: "Kas see olen mina?" Me vastame,
et vaatame, mis Piibel räägib.
Raadiotööst on jäänud meelde ka hetked,
mil oleme jäänud segadusse stuudios.
Inimene on helistanud ja hakanud rääkima asju justkui
kristlikust vaatenurgast, aga järsku hakkab midagi vastu
ja mõtleme, kas see ikka on õige asi.
Oli uusaastaöö, tavaliselt siis inimesed räägivad
ennustajatest ja tulevikust.
Üks inimene helistas ja rääkis väga kristlikku juttu,
aga järsku ta hakkas kirjeldama, et Jumal on üks kosmiline energia.
Mõtlesime, et selles on küll midagi veidrat.
Küsisin ta käest, kust ta sellise arvamuse on võtnud,
et Jumal on kosmiline jõud. Stuudios me põhjendame
kõiki oma arusaamu Piibliga, kuidas sina oma arvamust põhjendad?
Ta ei tahtnud väga enam edasi vestleda ja pani telefoni kinni.
See näitab, et aeg, milles elame, kus liigume kogu aeg lähemale
Jeesuse tagasi tulekule, sel ajal vaimud ja vaimulikkuse osa
ei ole üldsegi vähenemas.
Õppematerjalides on kast, mille sees on erinevad ilmingud:
nõiad, sprititism, jooga, new age, šamaanid, ufod.
Kõik need on tänapäeval õhus.
Televiisor ja filmimaailm pakub inimesele näiteks:
"Harry Potter", "Võluvägi", "Vampiiripäevikud".
Religioonse poole peal on mormoonid, Jehoova tunnistajad,
islam, hindud ja liberaalteoloogia.
Igasuguseid vaimsuseid on õhus ja need ei ole vähenemas.
Meie teema on, kuidas püsida lõpuni tõe sees.
Mida lähemale jõuame Jeesuse tagasitulekule,
seda tähtsam see teema on, et me ei eksiks.
Jumal on andnud meile vahendid oma Sõnas, millega püsida
tõe tee peal lõpuni välja.
Vaatame lühidalt, mis on vaimude eristamine,
mis see ei ole ja milliseid vahendeid Jumal annab oma Sõnas,
millega ära tunda eksitusi ja valeprohveteid.
2Ts 2:1-2 ja 8-10 Paulus kirjutab Issanda tagasitulekust
ning tuletab meelde, et vennad ei laseks
ühelgi vaimul ega sõnal heidutada neid.
Salmides 8-10 ta räägib seadusevastasest,
kelle "tulemine sünnib saatana mõjul igasuguste vägevate tegude
ja tunnustähtedega ja valeimedega
ja igasuguse ülekohtu pettusega neile, kes hukkuvad."
Masendavamat teksti ei leidnud?
Meid julgustatakse püsima tõe teel kuni lõpuni välja
ja Jeesus oma apostlite kaudu kutsus meid valvel olema.
Samas kirjas apostel Paulus andis meile esimese vihje,
kuidas püsida tões.
2Ts 2:10-13 Paulus räägib suurest eksitusest,
mis viib osad hukatusse "sellepärast et nad
ei võtnud vastu tõe armastust" ja "kes ei ole uskunud tõde,
vaid kellele on meeldinud ülekohus."
Siis ta tänab 2Ts 2:13: "Meil tuleb aga alati tänada
Jumalat teie eest, Issandale armsad vennad, et Jumal on teid valinud
uudseviljana päästeks Vaimu pühitsuse läbi ja tõe usu varal."
Jumal oli algusest peale ette valmistatud hoidma
oma kogudust tões.
See aga eeldab ühe tähtsa asja olemasolu: armastust tõe vastu.
Inimene, kes tahab püsida tõe teel, ei saa suhtuda sellesse ükskõikselt.
Tõde ei ole ainult teadmised, teada, et 2+2=4.
See ei mõjuta väga meie elu, aga kui sa oled NASA insener,
su ülesanne on saata rakette kosmosesse,
loeb see natuke rohkem.
Kui räägime vaimulikest tõdedest, ei piisa sellest, et on väline huvi.
Tuleb olla vaimulikult pühendunud, kirglik suhe Piibliga,
seda tuleb armastada.
Pilaatuse kuulus küsimus: "Mis on tõde?"
Annan kolm mõisteseletust.
Filosoofias tõde on vastavussuhe faktide ja väidete vahel.
See tähendab, kui ma ütlen, et sellel õel on punane pluus
ja tal on seljas punane pluus, siis see on tõde,
kuna see, mis ma ütlesin, vastas faktile.
Kui ütlen, et tal on kollane pluus kuigi tal on punane pluus,
siis see, mis ma ütlen pole tõde.
Vastavussuhe selle vahel, mis ma ütlen ja mis on päriselt.
Klassikaline tõe mõiste.
Mõeldes evangeeliumile ja ristiusule, sellest ei piisa, et tões püsida.
Kristluses tõde ei ole ainult vastavussuhe.
Tõde on suhe isikuga, kes on tõde.
Jh 14:6 Jeesus ütleb: "Mina olen tee ja tõde ja elu.
Ükski ei saa minna Isa juurde muidu kui minu kaudu."
Jeesus ei öelnud "mina tean teed" või "mina näitan teile teed".
Ta ei öelnud, et ta teab tõde või on kuulnud sellest
või et tal on oma tõde.
Ta ei öelnud, et ta annab meile elu, kuigi see on ka tõde.
Ta ei öelnud, et ta on elu kogenud,
vaid ta ütles: "Mina olen elu."
Üks isik on tõde, elu, tee.
Kui tahad tunda õde, tuleb olla õige suhe selle isikuga,
kes on Issand Jeesus Kristus.
Johannese 17 Vabastaja ülempreesterlikus palves ütleb:
"Pühitse neid tões: sinu sõna on tõde."
Meil peab olema armastussuhe Jeesusega.
Me ei saa olla ükskõiksed, et püsida tõe teel lõpuni välja,
meil peab olema isiklik suhe Jeesusega ja suhe Jumala Sõnaga,
see on tõde, mis pühitseb meid. Pühitsema tähendab eraldama.
Meil on kodus nõud külaliste jaoks, need on eraldatud selle otstarbe
jaoks ja ainult perega lõunat süües mu naine ei luba neid kasutada.
Tõde, Jumala Sõna ja Jeesus peavad olema pühitsetud asjad.
Meil peab olema isiklik, kirglik suhe nendega.
2Pt 2:1 "Aga rahva seas oli ka valeprohveteid,"
algkeeles on see sõna "pseudoprohvet"
"nõnda nagu teiegi sekka tuleb valeõpetajaid, kes vargsi toovad
sisse hukutavaid eksiõpetusi."
Et püsida tõe teel lõpuni välja, peame oskama eraldama
prohveteid ja õpetajaid, kes vargsi toovad
ka koguduse keskele eksitusi.
Jehoova tunnistajad ja mormoonid on kristlusest alguse saanud
liikumised, mille eesmärgiks oli taastada kaduma läinud ristiusk.
Joseph Smith, mormoonide isa, ühe versiooni järgi nägi inglit,
teise versiooni järgi talle ilmusid Isa ja poeg ning talle
paljastati tõde, ta leidis maast kuldplaadid, mida keegi teine
kunagi ei näinud.
Nii sündis mormonism.
Jehoova tunnistajad 1800-ndatel taastasid ka ristiusku ja nad
kaotasid ära Jumala Püha kolmainsuse, Jeesuse jumalikkuse, hinge surelikkuse
ja paljud asjad, millest Piibel räägib.
Isegi koguduse keskele ilmuvad eksitajad.
On vaja vaimude ära tundmist.
Valeõpetajad, kellest Piibel räägib näiteks 2Kr 11:3-4:
"Sest kui keegi tuleb ja kuulutab mingit teist Jeesust,
keda meie ei ole kuulutanud, või kui te saate teise vaimu,
keda te ei ole saanud, või teise evangeeliumi,
mida te ei ole vastu võtnud, siis te sallite seda küll."
Paulus hoiatab teisest Jeesusest, vaimust, evangeeliumist.
Ta räägib teistsugusest evangeeliumist,
Jeesusest, vaimust.
Ühenduskiriku korea päritolu rajaja Sun Muyng Moon väidab,
et ta on Jeesus Kristus, kes tuli maailma.
Liikumist tuntakse suurtest massipulmadest Koreas,
kus juhid valivad inimesed, kes omavahel abielluvad ja
rajavad perekonna, kuna nende õpetus
põhineb sellele, et tuleb rajada perekond taevaliku Sun Muyng Mooni
alluvuses, kes ütleb, et ta on tagasi tulnud Kristus,
teistsugune Jeesus.
Hämmastavalt tal on tuhandeid järgijaid,
sest puudub vaimude ära tundmine, suhe Jeesusega,
suhe Jumala Sõnaga. Piibel ütleb, et see Sõna,
on meie jalgadele lambiks, valguseks tee peal.
Tulin kord rongiga Tamperelt ja järsku käis üks pauk,
rong vappus natuke aega ja siis läksid kõik tuled kustu.
Oli talv ja pime ning ühtegi tagavarageneraatorit polnud,
kogu rongi peale oli ainult 2 taskulampi!
Minu ainus valgus oli arvutiekraan.
Pidime rongist maha astuma, aga kuna oli pime,
oli raske näha, kuhu oma jalaga astuda.
Sinu Sõna on minu jalgade lamp. See on taskulamp.
Kui käid Piibli valguses, tead, kuhu oma jalaga astuda.
Siis oled kaitstud teistsuguse Jeesuse, evangeeliumi, vaimu eest.
Jeesus lubab, et valetunnistajaid on võimalik ära tunda.
Ei ole vaja elada kartuses, et ei tea kust nurga tagant
salakavalalt need tulevad.
Matteuse 7:16,20,22-23 Jeesus räägib valeprohvetitest:
"Te tunnete nad ära nende viljast."
Valeõpetajaid on võimalik ära tunda.
Viljade all Jeesus mõtleb seadusevastasust,
nad teevad pattu.
1Jh 4:1-2 "Katsuge vaimud läbi, kas nad on Jumalast,
sest palju valeprohveteid on läinud välja maailma.
Te tunnete Jumala Vaimu sellest..."
Kristuse kogudus on ette valmistatud püsima tõe tee peal lõpuni välja.
Ta lubas, et me tunneme ära.
Mis on vaimude eristamine?
1Kr 12:10 Paulus mainib armuandide loetelus "võime eristada vaime".
See leidub ka õppematerjalidest. See on võime hinnata,
mis aitab püsima Jumala tões, tunnistades Jumala Vaimust
lähtuvad õpetused ja kogemused asjadest, mis on alguse saanud
eksitavatest vaimudest.
Keegi võib siia veel midagi lisada.
Räägin lühidalt sellest, mis vaimude eristamine ei ole.
Vaimude eristamine ei ole deemonite küsitlemine, üle kuulamine.
1Kr 12:3 "Ükski ei suuda öelda: "Jeesus on Issand!"
muidu kui Pühas Vaimus." 1Jh 4:2: "Iga vaim,
kes tunnistab Jeesust Kristust lihasse tulnuna, see on Jumalast,
ning ükski vaim, kes seda Jeesust ei tunnista, ei ole Jumalast."
Mäletan üht avalikku vestlust, kus ühe meie riigi tuntuima
vaimutervendaja käest üks kristlane küsis,
kas ta tunnistab, et Jeesus on Issand.
"Muidugi," ta vastas.
Täiesti kindlalt see vaimutervendaja ei tundnud Jeesust.
Pauluse õpetuse mõte on, et me ei läheks valeprohveteid küsitlema.
Paulus ütles, et kui sa oma suuga tunnistad, et Jeesus on Issand
ja oma südames usud.
Ei piisa ainult suuga tunnistamisest.
Kurjad vaimud, mida Jeesus ajas välja, kuulutasid
"Sina oled Jumala poeg!"
Paulus ja Johannes rääkisid sellest, et valeõpetajad toovad
hukkavaid valeõpetusi sisse ja keelavad Jeesuse Issandaks
ja Jumalaks olemist.
Paulus, olles juut, tahab öelda, et keegi ei saa tunnistada,
et Jeesus on Jahve, Iisraeli Jumal, kui mitte Pühas Vaimus.
1Jh 4 Johannes laiendab seda öeldes, et tuleb tunnistada
Jeesuse Messiaks olemist, et Ta sai lihaks.
Ta lükkab sellega ümber õpetuse, mis oli tol ajal kasvamas,
mis keeldus tunnistamast, et Jeesus oleks lihaks saanud.
Ta pidi olema mingi vaimne olevus.
Jeesuse lihaks saamine, inimeseks olemine,
on väga tähtsal kohal.
Jeesuse jumalikkus ja inimlikkus on õige evangeeliumi osad.
Vaimude eristamine ei ole eelarvamuslik suhtumine
karismaatilisusesse.
Oled koosolekul ja teised tõstavad käed üles aga
sul on kuidagi veider tunne, mõtled kas see on õige vaimsus.
Vaimude eristamine ei ole vaimulik kultuurišokk,
kui saabud uude keskkonda ja tunned midagi imelikku.
See ei ole kritiseeriv ja kibestunud olek.
Kõigile on kingitud kritiseerimise and.
See ei ole püüdmine ära arvata, milline vaim põhjustab
teatud kristlast pattu tegema.
Paulus rääkis galaatlastele, et teatud teod on liha teod.
Liha tegusid ei tohi segamini ajada kurjade vaimudega.
Kuigi oleme kristlased, patt ja vana inimene
ripuvad meie küljes kinni kuni ülesvõtmiseni.
Meil kõigil on mingi selline mõtete, sõnade või tegude
tasemel olev patt, mis sunnib meid igapäevaselt
oma liha risti lööma.
Lahendus sellele patule ei ole hakata kurji vaime välja ajama,
vaid käia Jumala vaimus.
Kõik need asjad ei kuulu vaimude eristamise alla.
Mida vaimude eristamine eeldab?
Mainin neli asja: suhe Jeesusega, Jumala Sõna tundmine,
vaimulikud kogemused ehk küpsus, prohvetlik and.
Jeesusega suhtest juba rääkisin, Ta on tee, tõde ja elu.
Kuidas sa tunned ära, kui keegi kuulutab
teistsugust, vale Jeesust?
Mäletan, et Billy Graham rääkis mehest, kes töötas FBI-s
ja tema ülesandeks oli ära tunda võltsitud raha.
Keegi ütles selle mehele, et ta kindlasti uurib palju
võltsitud rahatähti.
Mees ütles: "Ei, suurema osa ajast ma uurin õigeid rahatähti.
Kui ma tean, milline õige raha välja näeb, tunnen kohe ära,
kui näen võltsitud raha."
Sellepärast peab sul olema suhe õige Jeesusega.
Jeesus ütles: "Minu lambad tunnevad minu hääle,
võõrastele nad ei järgne."
Jumala Sõna tundmine- äärmiselt tähtis.
Selleni pole otseteed, Jumala Sõna peab lugema.
Markuse 12:24 "Kas te mitte ei eksi sellepärast, et te ei tunne pühi kirju."
Hb 4:12 ütleb, et Jumala Sõna on teravam kui ükski
kaheteraline mõõk ja see eristab asju üksteisest.
Vajad Jumala Sõna tundmist.
Hb 5:14 räägib nendest, kelle meeled on harjunud
eristama head ja kurja.
Vaimulikus elus on kasvamine ja küpsemine.
Igasuguseid asju tuleb vastu kristlaste seltsis,
isiklikus elus, nende läbi õpime asju ära tundma.
Vaimude eristamise ja tõe tundmise juurde kuulub
veel Jumala poolt antud varustus, prohvetlik and (1Kr 12).
Selle läbi Püha Vaim näitab ja paneb inimese märkama
teatud olukorras, et midagi on valesti.
Aga selle anni puudumine ei välista midagi.
Kui inimesel ei ole prohvetlikku vaimude eristamise andi,
aga tal on suhe Jeesusega, vaimulik kogemus ja küpsus,
midagi pole välistatud.
Sul on kodus mööbel ja sa tead, kus miski asub.
Need neli asja on nagu erinevad mööblid.
Kui sa tuled koju ja keegi on mööbli ümber tõstnud,
tunned midagi teistmoodi ja näed, et maal on teise koha peal.
Kui sa elad keskkonnas, tead, mismoodi see välja näeb.
Paulus räägib heebrealastele meeltest, mis harjumusest
suudavad eristada hea kurjast.
Valeprohveteid võime ära tunda näiteks sellistest asjadest:
1Jh 4:2-3 Ei tunnista, et Jeesus on lihasse tulnud
Messia, Päästja.
1Kr 12:3 nad ei tunnista Jeesust Issandana.
Mt 7:23 nad meelitavad inimesi pattu tegema ja Jumala tahte
vastast elu elama.
2Pt 2 ütleb, et lõpuajal valeprohvetid eksitavad
inimesi samamoodi nagu Soodomas ja Gomorras.
Tänapäeval räägitakse palju, et homoseksuaalsus
kirikus on täiesti okei.
Huvitav tunnustäht.
2Kr 11:4 ja Gl 1:6-9 keelavad armu evangeeliumis ja
kuulutavad teist evangeeliumi, mis põhineb inimeste tegudele.
Lk 10:16 ja 1Jh 4:6 valeprohvetid hülgavad
Jeesuse ja Tema apostlite õpetuse Uues Testamendis.
Asemele tuleb midagi muud.
Kuidas me püsime tõe tee peal kuni lõpuni välja?
Esiteks armastades tõde 2Ts 2:10-13
Teiseks säilitades oma suhtes Jumalaga puhtuse ja ausa meele
Kristuse vastu 2Kr 11:3: "nii rikutakse ka teie lihtne
ja puhas Kristusest arusaamise võime."
Hoia oma suhtes Jumalaga kinni puhtusest ja lihtsusest.
Tõe tee peal kaitseb sind see, et püsid ustavana Jeesuse
ja Tema apostlite sõnale.
Jeesus ütles Jh 8:31-32: "Kui te jääte minu sõnasse,
siis te olete tõesti minu jüngrid ning tunnetate tõde,
ja tõde vabastab teid."
Tõe armastamine ja ustavaks jäämine.
Lk 10:16 Jeesus ütleb apostlite kohta: "Kes teid kuulda võtab,
see võtab kuulda mind, kes teid kõrvale lükkab,
see lükkab kõrvale minu." Mitte ainult Paulus ei öelnud seda,
vaid Jeesus ka.
Tõe tee peal lõpuni välja sind kaitseb veel
Jeesuse eestpalve.
Jh 17:20,24 Jeesus palvetab: "Aga ma ei palu üksnes nende eest,
vaid ka nende eest, kes nende sõna läbi hakkavad minusse uskuma."
"Isa, ma tahan, et ka need, keda sa mulle oled andud,
oleksid minuga seal, kus ma olen."
Viimaseks meid kaitseb tõe teel Tõe Vaim ise.
Jh 14:16-17: "Ja ma palun Isa ja ta annab teile teise Lohutaja,
et tema oleks teiega igavesti: Tõe Vaimu."
"Te tunnete tema ära, sest ta jääb teie juurde ja on teie sees."
Nii me püsime tõe tee peal kuni lõpuni välja. Aamen.
TV7 PIIBLIKOOL
Et püsida tõe teel lõpuni välja, me peame oskama vaime ära tunda,
nõnda õpetas Pasi Turunen ning tõesti, paljudes elu olukordades
on see oskus vajalik või mis te arvate,
Seppo Räty ja Tiina Mets?
Seppo, kas sul on olnud sellist olukorda?
Jah, aga praegu ei tule täpselt meelde.
Pasi Turuneni õpetus oli väga hea ja mulle isiklikult vajalik.
Tõi mulle uue lähenemisviisi.
Tiina, kuidas oled puutunud kokku vaimude ja nende eraldamisega?
Mul on pikk ajalugu, kuhu sisalduvad ka teised usundid.
Olen teadlik vaimumaailmast.
Vaenlane on väga kaval.
Verega kirjutatud Sõnas tuleb püsida, see on ainus võimalus,
püsida evangeeliumis.
Oled pärit Eestist, seda saadet vaadatakse ka seal.
Kas vaimud on rahvusvahelised?
On rahvusvahelised, muidugi need jaotuvad erinevate
usundite järgi.
Soovitaksin Eesti puhul meeles pidada, et me oleme paganarahvas.
Kuidas sa vabanesid vaimudest, mis osutusid valedeks?
Leidsin Jeesuse tänu meie koguduse tänavaevangelismile.
Selles ajas on palju vaimsust, tuleb olla avatud ja salliv
ning vaime peab alati austama. Kuidas on, Seppo Räty,
kas me järgime ikka õigeid vaime?
Tänapäeva Soomes ei oska öelda, kas moraalsus üldse eksisteerib.
On mindud kaugele Piiblist ja Püha Vaimu osadusest,
aga esimese küsimusega seotult tahan rääkida ühte lugu ajast,
kui olin just päästetud saanud. Ühel öösel ärkasin selle peale,
et meeletu raskus tuli mu peale ja kui püüdsin suu lahti teha,
sealt tuli ainult mõmin. Sain sellest lahti,
kui hüüdsin Jeesust appi. Siis mõistsin, et see oli
vaimude võitlus.
Oli lihtne tunnistada, mis vaim see oli.
Jah.
Pasi Turunen rääkis ka paljudest eksitustest, mis eksitavad
kristlaseid ja maailma inimesi, neid on isegi koguduse sees.
Kas sinul, Tiina, on kogemusi sellistest suurtest eksitustest?
Koguduse sees vist ei ole, aga muidu küll.
Tänapäeval on neid palju, isegi meditsiinis sallitakse
erinevaid alternatiivravisid.
Kristlaste seas eksitused on väga kavalad.
Isegi kristlased ei oska tunnistada, mis vaimud on jooga või budismi taga.
Kõik paistab väliselt täiesti ohutu olevat.
Jah ja tervislik.
Tervis on ju alati hea.
Pasi rõhutas armastust tõe vastu, mul jäi meelde mõiste
"kirglik armastus tõe vastu". Mis see võiks tähendada?
Isiklikult usun, et tõde leidub Piiblis, Jumala Sõnas,
mis on vaimu mõõk, Pühas Vaimus ja Jeesuses,
kes on muidugi ainus tee kuningriiki.
Sedasi mõistan mina tõde. Me peame armastama Jeesust ja tõde.
Pasi tõstis Piibli üles ja ütles, et see on Jumala Sõna,
aga ka taskulamp, valgus meie jalgadele.
Tiina, kas Piibel on sinu jalgade valgus?
Jah, seda kitsast teed peab käima ja see asi on ehitatud armastusele.
Tänapäeva humanismi põhimõte on: "Tee seda, mis tunned, et on õige."
See eksitab inimesi, nad arvavad, et tuleb liikuda tunnete abil
ja mitte tuginedes Jumala Sõnale.
Jah, Piibel ütleb, et südamest lähtuvad kõik halvad mõtted,
südame järgimine on riskantne.
Jah.
Pasi andis ka nimekirja asjadest, mis vaimude eraldamine ei ole.
Ta rääkis näiteks deemonite välja ajamisest.
Kas olete kunagi olnud olukordades, kus vaime eraldatakse sedasi?
Mina pole kunagi sellises olukorras olnud,
oleks kindlasti põnev kogemus.
Tapani, jõudsid siia just kui rääkisime deemonitest ja Pasi nimetas,
et vaimude eraldamine ei ole deemonite küsitlemine.
Arvan ise ka, et sellel alal on ka ülivaimulikkust,
kus terve mõistus ja Jumala Sõna valgus asetatakse kõrvale
ning inimesed väidetavalt määravad, mis vaimudega tegu on.
Ise ma ei saa seda uskuda Piiblile toetudes.
Pasi loetles ka mõndasid reaalsemaid ohte:
igasuguste kummituste ettekujutamine või kogu aeg teiste vigade
taga ajamine.
Mitte positiivne, teistele peale lendamine.
Jah, selline negatiivne, mis ei lähtu Jumala armastusest.
Meist saavad vendade süüdistajad.
Iseenda ja oma hoiakute kontrollimine on vajalik.
Jah, aitäh Tiina ja Seppo huvitava vestluse eest.
Tapani, kuidas võtad kokku tänase vaimude eraldamist ja kritiseerimist
käsitlenud õpetuse?
Jeesus julgustab meid valvel olema.
See ei tähenda midagi muud, kui Jumala Sõna tundmist,
teame, mida Sõna õpetab ja oskame teha valikuid selle põhjal.
Pean tähtsaks, et koguduses palutakse vaimude eraldamise
armuande osadele pühadele, et see võiks aidata meid
koostöös Piibli tundmisega, et kõige kavalamad vaimud saaksid paljastatud.
Osadel võib olla see armuand, aga kõik peaksid mingil määral
oskama vaime eraldada, et mitte päris eksida.
Piibel õpetab, et kõik tuleb läbi katsuda.
Tapani, mis Piiblikoolis järgmisena räägitakse?
Meie jaoks on tähtis jätkata seda teemat "Tõe teel lõpuni välja"
järgmisena uurime vaimulikku sõjapidamist.
Meid õpetab Rekola kirikuisa Mikko Matikainen.
On olnud rõõm käia koos sinuga Piibli Sõna ja tõdesid uurides.
Võid võtta osa vestlusest ka meie koduleheküljel.
Võid printida sealt ka õppematerjale ja õppida iseseisvalt juurde.
Aitäh, et olid kaasas, soovin su ellu rohkesti Jumala õnnistust.
Tõlge: Sanna Pitko